Finlands løves orden

Finlands løves orden (finsk: Suomen Leijonan ritarikunta, svensk: Finlands Lejons orden) er en er finsk orden. Den ble innstiftet 11. september 1942 av president Risto Ryti. Navnet viser til Finlands riksvåpen.Talvio 2007, s. 137. Finlands løves orden kan tildele for sivil eller militær innsats. Både finske og utenlandske statsborgere kan tildeles ordenen. Finlands president er ordenens stormester. Finlands løves orden rangerer etter Frihetskorsets orden og Finlands hvite roses orden. Innstiftelsen av Finlands løves orden var foranlediget av behov for dekorering av utlendinger.Bergroth 1983, s. 14–15.

 Inndeling 
Finlands løves orden er inndelt i fem grader. En medalje og et fortjenstkors er tilknyttet ordenen. Pro Finlandia-medaljen, som ble innstiftet 10. desember 1943 og bare tildeles forfattere og andre kunstnere, rangerer mellom kommandør og ridder av 1. klasse, mens fortjenstkorset rangerer etter riddergraden.Bergroth 1983, s. 16.

Ordensklassene, medaljen og fortjenstkorset er sammen er rangert slik:«Finlands Lejons orden» , Republikken Finlands president. Lest 7. november 2015.
 storkors (storkorset)
 kommandør av 1. klasse (kommendörstecknet av I klass)
 kommandør (kommendörstecknet)
 Pro Finlandia-medaljen
 ridder av 1. klasse (riddartecknet av I klass)
 ridder (riddartecknet)
 fortjenstkorset

 Insignier 
Ordenstegnet for riddere og kommandører av Finlands løves orden består av et hvitemaljert georgskors med en rød midtmedaljong som bærer Finlands løve i gull.Bergroth 1983, s. 15. Riddere mottar ordenstegnet i sølv, for øvrige grader er det i gull.Hieronymussen og Lundø 1966, s. 112–114. Ordensstjernen, som bæres av innehavere av storkorsgraden og kommandører av 1. klasse, varierer i størrelse etter grad og er prydet av en midtmedaljong i rødt med Finlands løve i gull. Finlands løves orden har ikke ordenskjede.

Ordensbåndet er rødt, slik som bunnfargen i våpenskjoldet i Finlands riksvåpen.

Når ordenen er tildelt for militær innsats, utstyrets ordenstegnet med korslagte sverd. I 1967 begynte man å utstyre ordensbåndet for ordenstegn tildelt olympiske gullmedaljevinnere med olympiske ringer.

Pro Finlandia-medaljen har en diameter på 30 mm og er i forgylt sølv. Den har på avers Finlands våpenløve omgitt av en krans. På revers står innskriften «PRO FINLANDIA» i en bue langs øvre kant, mens nedre kant har korslagte laurbærgrener.Tiainen 2010, s. 112. Fortjensttegnet er som ordenstegnet, men korset er i sølv uten emalje.Tiainen 2010, s. 111.

Ordenstegnene er utformet av kunstneren Oskar Pihl.

 Tildeling 
Ordenen var opprinnelig tiltenkt belønning av mindre fortjenester enn dem som ble hedret med Finlands hvite roses orden. Den var opprinnelig tiltenkt belønning av innsats innen vitenskap og kunst, handel og industri, men tildeling skjer for samme type innsats som Finlands hvite roses orden. De to ordenen ses i sammenheng, slik at den som er tildelt en lavere grad av Finlands hvite roses orden, om det blir aktuelt med en ny utmerkelse, gjerne tildeles et høyere nivå av Finlands løves orden.Klinge 2007, s. 127. Ordenen tildeles også utledninger, for fortjenstfull innsats for Finland. Pro Finlandia-medaljen tildeles kunstnere og forfattere.

I krigstid kan Finlands løves orden også tildeles for militære fortjenester.

 Se også 
Artikler på Wikipedia om personer som har mottatt Finlands løves orden.

 Referanser 

 Kilder 
 Bergroth, Tom: «Finlands ridderordener», i Roser og løver på kors og skjold. Finsk design i dekorationer og riddervåbener, København: De kongelige ordeners kapitel, 1983, s. 5–16
 Hieronymussen, Poul Ohm og Jørgen Lundø: Europæiske ordner i farver, København: Politikens forlag, 1966, s. 112–114
 Klinge, Matti: «Ordensväsendet i Finland», i John Strömberg, Jussi Nuorteva og Christina Forssell (red.): Valtio palkitsee. Staten belönar, Helsingfors: Suomalaisen Kirjallisuuden Seura, 2007, s. 119–127
 Talvio, Tukka: «Finlands riddarordnar och deras tecken», i John Strömberg, Jussi Nuorteva og Christina Forssell (red.): Valtio palkitsee. Staten belönar, Helsingfors: Suomalaisen Kirjallisuuden Seura, 2007, s. 129–139
 Tiainen, Jani: Suomen kunniamerkit. The orders, decorations and medals of Finland, Tammerfors: Apali, 2010

 Eksterne lenker 

 Ordenskansliet


Kategori:Utmerkelser etablert i 1942